Lagala si, lagala
Lagala si, lagala četvrti je studijski album sarajevskog pop, rok i narodnog pjevača Fadila Toskića koju je 1993. objavila na kaseti izdavačka kuća Embex Production, u to vrijeme smještena u Münchenu. Sadrži deset pjesama i predstavlja nastavak Toskića u komponiranju pjesama u stilu narodne muzike, zaokret koji je započeo na njegovom prethodnom albumu. Za razliku od prethodnog, ovaj album predstavlja mali zaokret ka novokomponovanoj i turbo-folk muzici s dominirajućim sintisajzerom i električnom gitarom, što je jedna od osobina za ovu vrstu muzike. Fadil Toskić se pokazao veoma uspješnim komponirajući i pjevajući novokomponovanu narodnu muziku. U tome mu je pomogla iskusna grupa muzičara iz sastava Futa i Zlaja Band prateći njegove pjevačke izvedbe, istovremeno mu pomažući u pravljenju muzičkih aranžmana za ovaj studijski album. "Lagala si lagala", koji je Fadil Toskić snimio tokom izbjeglištva u Njemačkoj za vrijeme rata u Bosni i Hercegovini, nastavak je njegovih dobrih pjevačkih interpretacija, ostvarujući dobar uspjeh kod publike.